stanford-oval/wikipedia huggingface dataset:
อำเภอคลองท่อม
ประวัติ

อำเภอคลองท่อมก่อนประกาศใช้การปกครองหัวเมืองแบบมณฑลเทศาภิบาล ท้องที่อำเภอคลองท่อม มีเขตการปกครองเป็น 3 แขวง คือ แขวงคลองท่อม แขวงพรุดินนา แขวงคลองพน โดยแต่ละแขวงปกครองดูแลป้องกันภัยให้แก่ราษฎรในเขตของตนและมีนายอากรเป็นเจ้าหน้าที่เก็บเงินผลประโยชน์จากอากร ค่านา สวน การพนัน สุรา ฝิ่น และอื่นๆ
เมื่อประมาณปี พ.ศ. 2440 ได้เปลี่ยนการปกครองจากเดิม โดยยุบแขวงต่างๆ แล้วจัดหน่วยการปกครองเป็นหมู่บ้าน ตำบล อำเภอ จังหวัด ท้องที่ทั้ง 3 แขวง นี้ได้รวมกันจัดตั้งเป็นอำเภอขึ้นหนึ่งอำเภอ ชื่อว่า “อำเภอคลองพน” ตั้งที่ว่าการอำเภออยู่ที่หมู่ 1 ตำบลคลองพน ต่อมาในปี พ.ศ. 2445 ได้ย้ายที่ว่าการอำเภอมาตั้งในท้องที่ตำบลคลองท่อมใต้ บริเวณวัดคลองท่อมในปัจจุบัน ต่อมาเมื่อปี พ.ศ. 2448 ได้ย้ายที่ว่าการอำเภอคลองท่อมไปอยู่ที่ปากคลองท่อม หมู่ที่ 2 ตำบลคลองท่อมใต้ โดยใช้ชื่อว่า “อำเภอคลองพน” จนเมื่อปี พ.ศ. 2460 จึงเปลี่ยนชื่อเป็น “อำเภอคลองท่อม” ตามชื่อคลองซึ่งตั้งที่ว่าการอำเภอ ต่อมาในปี พ.ศ. 2487 จึงได้ย้ายที่ว่าการอำเภอจากปากคลองท่อม มาตั้งอยู่ริมทางหลวงแผ่นดินหมายเลข 4 (เพชรเกษม) หมู่ที่ 2 ตำบลคลองท่อมใต้ โดยมีนายเพิ่ม ศรีเทพ เป็นผู้บริจาคที่ดินจำนวน 25 ไร่ สาเหตุที่ย้ายทีว่าการอำเภอคลองท่อม จากตำบลคลองพน มาตั้งที่คลองท่อมใต้ก็เพื่อให้ที่ตั้งของที่ว่าการอำเภอเป็นศูนย์กลางสะดวกในการเดินทางมาติดต่อราชการของราษฎรจากทุกตำบล
วันที่ 29 เมษายน 2460 เปลี่ยนแปลงชื่ออำเภอคลองพน จังหวัดกระบี่ เป็น อำเภอคลองท่อม
วันที่ 1 เมษายน 2480 เปลี่ยนแปลงเขตจังหวัดนครศรีธรรมราช และจังหวัดกระบี่ โดยโอนพื้นที่ตำบลลำทับ กิ่งอำเภอท่ายาง อำเภอทุ่งสง จังหวัดนครศรีธรรมราช มาขึ้นกับอำเภอคลองท่อม จังหวัดกระบี่
วันที่ 29 สิงหาคม 2481 โอนพื้นที่หมู่ 3 (ในขณะนั้น) ของตำบลคลองท่อมใต้ ไปขึ้นกับตำบลห้วยน้ำขาว
วันที่ 20 กันยายน 2499 จัดตั้งสุขาภิบาลคลองท่อมใต้ ในท้องที่บางส่วนของตำบลคลองท่อมใต้
วันที่ 14 พฤศจิกายน 2510 เปลี่ยนแปลงเขตอำเภอคลองท่อม และอำเภอเมืองกระบี่ โดยโอนพื้นที่ตำบลสินปุน อำเภอคลองท่อม ไปขึ้นกับอำเภอเมืองกระบี่ เพื่อนำไปจัดตั้งเป็น กิ่งอำเภอเขาพนม และกำหนดให้ขึ้นการปกครองกับอำเภอเมืองกระบี่
วันที่ 5 สิงหาคม 2523 ตั้งตำบลดินอุดม แยกออกจากตำบลลำทับ
วันที่ 1 พฤษภาคม 2527 โอนพื้นที่หมู่ 2 บ้านเกาะไทร และหมู่ 7 บ้านบางบอนใต้ (ในขณะนั้น) ของตำบลพรุดินนา ไปตั้งเป็นหมู่ 9 และหมู่ 10 ของตำบลลำทับ ตามลำดับ
วันที่ 24 กรกฎาคม 2527 แยกพื้นที่ตำบลลำทับ และตำบลดินอุดม จากอำเภอคลองท่อม ไปจัดตั้งเป็น กิ่งอำเภอลำทับ และกำหนดให้ขึ้นการปกครองกับอำเภอคลองท่อม
วันที่ 2 กรกฎาคม 2530 จัดตั้งสุขาภิบาลคลองพน ในท้องที่บางส่วนของตำบลคลองพน
วันที่ 15 กันยายน 2532 ตั้งตำบลทุ่งไทรทอง แยกออกจากตำบลลำทับ
วันที่ 3 มกราคม 2534 ตั้งตำบลดินแดง แยกออกจากตำบลดินอุดม
วันที่ 23 สิงหาคม 2536 จัดตั้งสุขาภิบาลลำทับ ในท้องที่หมู่ 3 ตำบลทุ่งไทรทอง และหมู่ 1,2,3,4,5 ตำบลลำทับ
วันที่ 3 พฤศจิกายน 2536 ยกฐานะจากกิ่งอำเภอลำทับ อำเภอคลองท่อม เป็น อำเภอลำทับ
วันที่ 25 พฤษภาคม 2542 ยกฐานะจากสุขาภิบาลคลองท่อมใต้ และสุขาภิบาลคลองพน เป็นเทศบาลตำบลคลองท่อมใต้ และเทศบาลตำบลคลองพน ตามลำดับ ด้วยผลของกฎหมาย
วันที่ 31 สิงหาคม 2555 เปลี่ยนแปลงชื่อองค์การบริหารส่วนตำบลคลองพน อำเภอคลองท่อม จังหวัดกระบี่ เป็นองค์การบริหารส่วนตำบลคลองพนพัฒนา และจัดตั้งองค์การบริหารส่วนตำบลคลองพนพัฒนา ขึ้นเป็น เทศบาลตำบลคลองพนพัฒนา กับจัดตั้งองค์การบริหารส่วนตำบลทรายขาว ขึ้นเป็น เทศบาลตำบลทรายขาว
วันที่ 20 มีนาคม 2563 จัดตั้งองค์การบริหารส่วนตำบลห้วยน้ำขาว ขึ้นเป็น เทศบาลตำบลห้วยน้ำขาว
ที่ตั้งและอาณาเขต

อำเภอคลองท่อมตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเขาพนม
ทิศตะวันออก ติดต่อกับอำเภอลำทับ อำเภอวังวิเศษ และอำเภอสิเกา (จังหวัดตรัง)
ทิศใต้ ติดต่อกับช่องแคบมะละกา
ทิศตะวันตก ติดต่อกับอำเภอเกาะลันตาและอำเภอเหนือคลอง
การแบ่งเขตการปกครอง > การปกครองส่วนภูมิภาค

อำเภอคลองท่อมแบ่งเขตการปกครองออกเป็น 7 ตำบล 67 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 7. | คลองท่อมใต้ | Khlong Thom Tai | 9 | 12,739 |   |
| 6. | คลองท่อมเหนือ | Khlong Thom Nuea | 8 | 6,713 |   |
| 3. | คลองพน | Khlong Phon | 14 | 20,344 |   |
| 4. | ทรายขาว | Sai Khao | 7 | 11,029 |   |
| 5. | ห้วยน้ำขาว | Huai Nam Khao | 9 | 9,997 |   |
| 6. | พรุดินนา | Phru Din Na | 11 | 10,844 |   |
| 7. | เพหลา | Phela | 9 | 6,428 |   |
การแบ่งเขตการปกครอง > การปกครองส่วนท้องถิ่น

ท้องที่อำเภอคลองท่อมประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลคลองท่อมใต้ ครอบคลุมพื้นที่บางส่วนของตำบลคลองท่อมใต้
เทศบาลตำบลคลองพน ครอบคลุมพื้นที่บางส่วนของตำบลคลองพน
เทศบาลตำบลคลองพนพัฒนา ครอบคลุมพื้นที่ตำบลคลองพน (นอกเขตเทศบาลตำบลคลองพน)
เทศบาลตำบลทรายขาว ครอบคลุมพื้นที่ตำบลทรายขาวทั้งตำบล
เทศบาลตำบลห้วยน้ำขาว ครอบคลุมพื้นที่ตำบลห้วยน้ำขาวทั้งตำบล
องค์การบริหารส่วนตำบลคลองท่อมใต้ ครอบคลุมพื้นที่ตำบลคลองท่อมใต้ (นอกเขตเทศบาลตำบลคลองท่อมใต้)
องค์การบริหารส่วนตำบลคลองท่อมเหนือ ครอบคลุมพื้นที่ตำบลคลองท่อมเหนือทั้งตำบล
องค์การบริหารส่วนตำบลพรุดินนา ครอบคลุมพื้นที่ตำบลพรุดินนาทั้งตำบล
องค์การบริหารส่วนตำบลเพหลา ครอบคลุมพื้นที่ตำบลเพหลาทั้งตำบล
โรงเรียนเตรียมอุดมศึกษาพัฒนาการ ฉะเชิงเทรา

| เตรียมอุดมศึกษาพัฒนาการ ฉะเชิงเทรา> ที่ตั้ง |
| --- | --- |
24 หมู่ 7 ถนนสุวินทวงศ์ ตำบลคลองหลวงแพ่ง อำเภอเมือง ฉะเชิงเทรา 24000
ข้อมูล
ชื่ออื่น: Triam Udom Suksa Pattanakarn Chachoengsao School
ประเภท: รัฐ
คำขวัญ: ความเป็นเลิศทางวิชาการและคุณธรรม สจฺจญจ ปญญาจ นรานํ วุฑฒิ (ซื่อสัตย์และปัญญาพาให้เจริญ)
สถาปนา: มีนาคม พ.ศ. 2538
ผู้ก่อตั้ง: นายเสียมทอง หวังเจริญทรัพย์
ผู้บริหาร: นายศิริพงศ์  ทีฆะ
ชั้นเรียนที่เปิดสอน: มัธยมศึกษา
สี:   ชมพู -   น้ำเงิน
เพลง: มาร์ชเตรียมอุดมศึกษาพัฒนาการ สุวินทวงศ์
สังกัด: กระทรวงศึกษาธิการ.
เว็บไซต์: http://www.tups.ac.th
โรงเรียนเตรียมอุดมศึกษาพัฒนาการ ฉะเชิงเทรา เป็นโรงเรียนสหศึกษาระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน เขตพื้นที่การศึกษาฉะเชิงเทรา  เขต 1 โรงเรียนก่อตั้งเมื่อวันที่  8  มีนาคม พ.ศ. 2538 โดยนางวิเชียร สามารถเป็นผู้บริหารโรงเรียนคนแรก
โรงเรียนเตรียมอุดมศึกษาพัฒนาการ ฉะเชิงเทรา ตั้งอยู่เลขที่ 24 หมู่ 7 ถนนสุวินทวงศ์ ตำบลคลองหลวงแพ่ง อำเภอเมือง ฉะเชิงเทรา 24000 ปัจจุบันโรงเรียนมีผู้อำนวยการโรงเรียนคือนายศิริพงศ์  ทีฆะ ซึ่งได้รับตำแหน่งเมื่อ พ.ศ. 2547
ประวัติ

โรงเรียนเตรียมอุดมศึกษาพัฒนาการ ฉะเชิงเทรา เป็นโรงเรียนมัธยมศึกษาประเภทสหศึกษา เริ่มก่อตั้งโดย กรมสามัญศึกษา กระทรวงศึกษาธิการ ซึ่งมีนายเสียมทอง หวังเจริญทรัพย์ จากบริษัทจตุรมิตรแลนด์ บริจาคที่ดิน 25 ไร่ ในหมู่บ้านเรสซิเด้นท์ปาร์ค โดยมีวัตถุประสงค์เพื่อใช้เป็นสถานที่สร้างโรงเรียนเตรียมอุดมศึกษาพัฒนาการ ซึ่งมีนางวิเชียร สามารถ เป็นผู้อำนวยการโรงเรียนเตรียมอุดมศึกษาพัฒนาการ ในขณะนั้น รักษาการผู้บริหารโรงเรียนสาขา ดำเนินการรับนักเรียนเตรียมอุดมศึกษาพัฒนาการ (สาขา) ชั้นมัธยมศึกษาปีที่ 1 รุ่นแรก ในปีการศึกษา 2537 โดยมีครู-อาจารย์ จากโรงเรียนเตรียมอุดมศึกษาพัฒนาการ มาช่วยสอนในอาคารชั่วคราวที่บริษัท จตุรมิตรแลนด์สร้างให้ในพื้นที่ชั่วคราว ของหมู่บ้านเรสซิเด้นท์ปาร์ค กระทรวงศึกษาธิการ ประกาศจัดตั้งโรงเรียนเตรียมอุดมศึกษาพัฒนาการ สุวินทวงศ์ เมื่อวันที่ 8 มีนาคม พ.ศ. 2538 โดยมีนางมาลี สุดสาคร ดำรงตำแหน่งอาจารย์ใหญ่
ปีการศึกษา 2557 เปลี่ยนชื่อโรงเรียนเป็น "โรงเรียนเตรียมอุดมศึกษาพัฒนาการ ฉะเชิงเทรา" หรือ "ต.อ.พ.ฉ."
อาคารสถานที่ภายในโรงเรียน > อาคารในปัจจุบัน

อาคาร 1
อาคาร 2
อาคาร 3 (โรงยิม)
โรงอาหาร
สนามฟุตบอล
สนามบาสเก็ตบอล
แหล่งข้อมูลอื่น

เว็บไซต์หลักของโรงเรียนเตรียมอุดมศึกษาพัฒนาการ สุวินทวงศ์
| ด ค กโรงเรียนในเครือเตรียมอุดมศึกษาพัฒนาการ |
| --- | --- |
 เตรียมอุดมศึกษาพัฒนาการ  นวมินทราชินูทิศ เตรียมอุดมศึกษาพัฒนาการ  เตรียมอุดมศึกษาพัฒนาการ นนทบุรี  เตรียมอุดมศึกษาพัฒนาการ ฉะเชิงเทรา  เตรียมอุดมศึกษาพัฒนาการ ปราณบุรี  เตรียมอุดมศึกษาพัฒนาการ รัชดา  เตรียมอุดมศึกษาพัฒนาการ ปทุมธานี  เตรียมอุดมศึกษาพัฒนาการ ราชบุรี  เตรียมอุดมศึกษาพัฒนาการ สุวรรณภูมิ  เตรียมอุดมศึกษาพัฒนาการ สระบุรี  เตรียมอุดมศึกษาพัฒนาการ เชียงราย  เตรียมอุดมศึกษาพัฒนาการ ขอนแก่น  เตรียมอุดมศึกษาพัฒนาการ สุราษฎร์ธานี  เตรียมอุดมศึกษาพัฒนาการ เขลางค์นคร  เตรียมอุดมศึกษาพัฒนาการ อุบลราชธานี  เตรียมอุดมศึกษาพัฒนาการ อุดรธานี  เตรียมอุดมศึกษาพัฒนาการ ร้อยเอ็ด  เตรียมอุดมศึกษาพัฒนาการ ยานนาเวศ  เตรียมอุดมศึกษาพัฒนาการ พัทลุง
พระยาราชฤทธานนท์พหลภักดี (ทองอยู่ สุวรรณบาตร)

| พระยาราชฤทธานนท์พหลภักดี |
| --- | --- |
เกิด: ทองอยู่ สุวรรณบาตร ?
ถึงแก่กรรม: 25 กรกฎาคม 2445
สาเหตุเสียชีวิต: ถูกสังหาร
ตำแหน่ง: ข้าหลวงประจำเมืองแพร่
วาระ: 2440–2445
บิดามารดา: พระยาศรีเทศาบาล (บิดา) คุณหญิงกมลจิตร (มารดา)
พระยาราชฤทธานนท์พหลภักดี (ทองอยู่ สุวรรณบาตร) (? – 25 กรกฎาคม 2445) เป็นขุนนางชาวไทย ในตำแหน่งข้าหลวงประจำเมืองแพร่ (เทียบเท่าตำแหน่งผู้ว่าราชการจังหวัดในปัจจุบัน) มีบทบาทสำคัญในคราวเกิดกบฏเงี้ยว
ประวัติ

พระยาราชฤทธานนท์ มีชื่อเดิมว่า ทองอยู่ สุวรรณบาตร เกิดเมื่อใดไม่ปรากฏหลักฐาน ที่เมืองพิชัย (ปัจจุบันคือจังหวัดอุตรดิตถ์) เป็นบุตรชายของ พระยาศรีเทศาบาล กับ คุณหญิงกมลจิตร
รับราชการ

พระยาราชฤทธานนท์เริ่มต้นรับราชการเมื่ออายุได้ 21 ปีในตำแหน่งเสมียนอำเภอ จากนั้นจึงไต่เต้าขึ้นมาจนได้รับพระราชทานบรรดาศักดิ์เป็น พระบริรักษ์โยธี ต่อมาในวันที่ 26 กุมภาพันธ์ 2440 พระบาทสมเด็จพระจุลจอมเกล้าเจ้าอยู่หัวได้โปรดเกล้าฯ ให้กระทรวงมหาดไทยส่งสัญญาบัตรขึ้นไปพระราชทานให้ท่านเลื่อนบรรดาศักดิ์เป็น พระยาราชฤทธานนท์ ปลัดเมืองพิษณุโลก ถือศักดินา 3000 จากนั้นในปี 2443 จึงได้โปรดเกล้าฯ ให้ส่งสัญญาบัตรขึ้นไปพระราชทานให้เป็นข้าหลวงประจำเมืองแพร่ ชั้นที่ 2 โท (เทียบได้กับตำแหน่งอำมาตย์โท)
ในคราวเกิดกบฏเงี้ยวเมืองแพร่ พระยาราชฤทธานนท์ถูกพวกเงี้ยวจับได้และสังหารโหดด้วยการตัดศีรษะเมื่อวันที่ 25 กรกฎาคม 2445 ปัจจุบันได้มีการสร้างอนุสาวรีย์ของท่านเอาไว้ตรงจุดที่ท่านเสียชีวิตเพื่อเป็นอนุสรณ์
ซุปเปอร์เล็ก เกียรติหมู่ 9

| ซุปเปอร์เอียด เกียรติหมู่ 9 |
| --- | --- |
เกิด: มนัสชัย เอี่ยมศิริ 6 พฤศจิกายน พ.ศ. 2538 (28 ปี) อำเภอประโคนชัย จังหวัดบุรีรัมย์
ชื่ออื่น: ซุปเปอร์เล็ก. ม.รัตนบัณฑิต เครื่องเตะมนุษย์/เครื่องจักรจอมเตะ (The Kicking Machine)
ส่วนสูง: 171 เซนติเมตร (5 ฟุต 7 1⁄2 นิ้ว)
น้ำหนัก: 61 kg (134 lb; 10 st)
รุ่น: ซุปเปอร์เฟเทอร์เวต   เฟเทอร์เวต
ช่วงระยะ: 71 นิ้ว
รูปแบบ: มวยไทย
ท่ายืน: ออร์โทด็อกซ์
มาจาก: กรุงเทพ ประเทศไทย
ทีม: เกียรติหมู่ 9, หยกขาวไฟต์ทีม

สถิติคิกบอกซิง/มวยไทย
คะแนนรวม: 168
ชนะ: 135
แพ้: 29
เสมอ: 4
 
ข้อมูลอื่น
ญาติที่มีชื่อเสียง: เพชรพนมรุ้ง เกียรติหมู่ 9 (ลูกพี่ลูกน้อง) สามเอ ไก่ย่างห้าดาว (คู่เขย)
ซุปเปอร์เล็ก เกียรติหมู่ 9 มีชื่อจริงว่า มนัสชัย เอี่ยมศิริ (ชื่อเล่น เป๊บซี่) เกิดเมื่อวันที่ 6 พฤศจิกายน พ.ศ. 2538 เป็นนักมวยไทยและคิกบอกซิงชาวไทย ปัจจุบันเป็นแชมป์โลกคิกบอกซิงของวันแชมเปียนชิพรุ่นฟลายเวต เคยเป็นแชมป์สนามมวยลุมพินี 2 รุ่น และอดีตแชมป์โลกของมวยไทยสภามวยโลกรุ่นซุปเปอร์เฟเทอร์เวต และยังได้รับการยอมรับว่าเป็นยอดมวยไทยที่เก่งที่สุดแห่งยุค
ประวัติและครอบครัว

ซุปเปอร์เล็กเกิดในย่านชนบทของอำเภอประโคนชัย จังหวัดบุรีรัมย์ ต้องพลัดพรากจากบิดาตั้งแต่อยู่ในท้องแม่ได้ 3 เดือน ด้วยความจน แม่จำต้องปล่อยให้เขาอยู่กับตายาย และเข้าไปทำงานหาเงินที่กรุงเทพฯ ตามลำพัง จนเมื่ออายุ 23 ปี ซุปเปอร์เล็กได้เข้าขอความช่วยเหลือจากตำรวจในการสืบหาคุณพ่อจากชื่อในทะเบียนราษฎร์ จนมีโอกาสได้พบพ่อ
ซุปเปอร์เล็กเข้าพิธีสมรสกับชิษณุชา ภาชะโน (ชื่อเล่น ใบเตย) ในวันที่ 19 มกราคม พ.ศ. 2562 โดยพี่สาวคนที่สองของใบเตยคือ กชศร ซึ่งได้แต่งงานกับสามเอ ไก่ย่างห้าดาวซึ่งเป็นนักมวยไทยเช่นกัน พ่อตาของทั้งคู่คือ ปืนไทย ปิ่นสินชัย เป็นอดีตนักมวยไทยชื่อดัง ภายหลังซุปเปอร์เล็กได้เลิกกับภรรยา
อาชีพ

ซุปเปอร์เล็กเริ่มชกมวยเมื่ออายุ 8 ปี โดยคุณตา ตัดสินใจพาหลานไปฝากที่ค่ายมวยเกียรติหมู่ 9 เพื่อหวังให้เขาช่วยแบ่งเบาภาระครอบครัว เดินสายแข่งขันตามงานวัดทั่วอีสานจนสร้างชื่อเสียงในแถบภูธรได้พอสมควร จากนั้นเข้ากรุงเทพฯ มาแข่งที่สนามมวยลุมพินีแต่แพ้ 4 ไฟต์ติดต่อกัน ทางค่ายจึงตัดสินใจให้เขากลับไปชกต่างจังหวัดเหมือนเดิม จึงเรียกฟอร์มกลับมาอีกครั้ง เมือ พ.ศ. 2555 ในวัย 16 ปี ซุปเปอร์เล็กได้รับรางวัลนักมวยดีเด่นการกีฬาแห่งประเทศไทย (นักมวยถ้วยพระราชทานฯ)
เขาได้เข้าร่วมงานกับวันแชมเปียนชิพในฐานะฮีโร่ตัวแทนจากประเทศไทยและนักชกตัวท็อปในชุดวันซูเปอร์ซีรีส์ โดยต้นปี พ.ศ. 2566 ได้ลงแข่งขันชิงแชมป์เข็มขัดคิกบอกซิงของวันแชมเปียนชิพรุ่นฟลายเวตที่ว่างอยู่กับแดเนียล พูแอร์ตัสจากสเปน ซุปเปอร์เล็กชนะคะแนนเอกฉันท์ขึ้นเป็นแชมป์โลก
ในศึกวันลุมพินี 34 เมื่อวันศุกร์ที่ 22 กันยายน พ.ศ. 2566 คู่เอก "รถถัง vs ซุปเปอร์เล็ก" ซุปเปอร์เล็กชนะคะแนเอกฉันท์ในกติกามวยไทย ซึ่งเป็นนักชกรายเดียวที่ชนะรถถัง จิตรเมืองนนท์ ได้ ในรายการ วันแชมป์เปี้ยนชิพ  แต่ซุปเปอร์เล็กไม่สามารถทำน้ำหนักได้ในไฟท์ดังกล่าวจึงเป็นเพียงซูเปอร์ไฟต์ จากเดิมที่เป็นการชกชิงเข็มขัดวันฟลายเวทมวยไทยที่ รถถัง จิตรเมืองนนท์ ครองบังลังอยู่ ในการแข่งขันนี้สถิติยอดรับชมสูงสุดในประวัติศาสตร์มวยไทย ครองอันดับ 1 ช่วงเวลาไพรม์ไทม์ (เวลาที่มีผู้ชมมากที่สุด) ด้วยเรตติ้ง 7.2 สำหรับกลุ่มผู้ชายอายุ 15 ปีขึ้นไป และ 5.1 สำหรับกลุ่มผู้ชมทั่วประเทศ ทุกเพศ ทุกช่วงอายุ ประมาณการยอดผู้ชมทางทีวีและออนไลน์เฉพาะในประเทศไทยประมาณ 50 ล้านคน นอกจากนั้นยังติดอันดับท็อป 5 ในหลายประเทศทั่วโลก โดยในสหรัฐติดเทรนด์อันดับที่ 2 ทางทวิตเตอร์  และติดอันดับ 11 ทางยูทูบทั่วโลกในช่วงที่มีการแข่งขัน
เมื่อวันที่ 28 มกราคม พ.ศ. 2567 ซุปเปอร์เล็กป้องกันแชมป์คิกบ็อกซิงรุ่นฟลายเวต (125-135 ปอนด์) เป็นครั้งที่ 2 ในรายการ วัน 165 ที่ อาริอาเกะอารีนา กรุงโตเกียว ประเทศญี่ปุ่น ผู้ท้าชิงคือ ทาเครุ เซกาวา ซุปเปอร์สตาร์ชาวญี่ปุ่นและคือ 1 ในนักชกคิงบ็อกซิงที่ดีที่สุดในโลก ซุปเปอร์เล็กเอาชนะคะแนนเอกฉันท์ นับเป็นไฟต์ที่ ทาเครุ เซกาวา บาดเจ็บหนักที่ในชีวิตการเป็นนักมวยด้วยแข้งของซุปเปอร์เล็ก และยังได้โบนัสมูลค่า 5 หมื่นดอลลาร์ (ประมาณ 1.8 ล้านบาท)
ซุปเปอร์เล็กชิงแชมป์โลกกับโจนาธาน แฮ็กเกอร์ตีจากสหราชอาณาจักร เข็มขัดแชมป์โลกวันมวยไทย รุ่นแบนตัมเวต (135-145 ปอนด์) เมื่อวันที่ 6 กันยายน พ.ศ. 2567 (เวลาสหรัฐ) ที่เมืองเดนเวอร์ สหรัฐ สามารถชนะน็อกยกที่ 1 ด้วยเวลาเพียง 49 วินาที ด้วยศอก ทำให้ซุปเปอร์เล็กได้เข็มขัดไปครอง
โรงเรียนนครระยองวิทยาคม (วัดโขดใต้)

| โรงเรียนนครระยองวิทยาคม   (วัดโขดใต้) Nakornrayongwittayakom School> ที่ตั้ง |
| --- | --- |
32 ซอย 5 ถนนราษฎร์บำรุง ตำบลเนินพระ อำเภอเมืองระยอง  จังหวัดระยอง 21000
ข้อมูล
ชื่ออื่น: น.ร.ว. / N.R.W.
ประเภท: รัฐ
คำขวัญ: สิกฺขา วิรุฬฺหิ สมฺปตฺตา  (การศึกษาทำให้เจริญญงอกงาม)
สถาปนา: 25 ธันวาคม พ.ศ. 2551
หน่วยงานกำกับ: กองการศึกษา เทศบาลนครระยอง
ระดับปีที่จัดการศึกษา: ม.1-ม.6
จำนวนนักเรียน: 1188 คน (ปีการศึกษา 2565)
สี:   ชมพู   ขาว
เว็บไซต์: http://www.nrws.ac.th
ต้นไม้ประจำโรงเรียน - ต้นไทร
โรงเรียนนครระยองวิทยาคม (วัดโขดใต้) เป็นโรงเรียนในระดับชั้นมัธยมศึกษา สังกัด กองการศึกษา เทศบาลนครระยอง
ประวัติโรงเรียน

โรงเรียนนครระยองวิทยาคม (วัดโขดใต้) เกิดจากแนวความคิดของชุมชนร่วมกับนายกเทศมนตรีนครระยอง นายวรวิทย์ ศุภโชคชัย ในการจัดการศึกษาให้มีคุณภาพและจัดการศึกษาหลากหลายรูปแบบให้นักเรียนและผู้ปกครองมีโอกาสเลือกเรียนตามความสามารถของตนเอง อีกทั้งเป็นการรองรับนักเรียนในเขตเทศบาลนครระยองและนักเรียนที่จบการศึกษาชั้นประถมศึกษาปีที่ 6 ของโรงเรียนสังกัดเทศบาลนครระยองให้มีที่เรียน เป็นการจัดการศึกษาเพื่อบรรเทาความเดือดร้อนและเป็นทางเลือกของผู้ปกครองในการหาสถานที่ศึกษาต่อให้กับบุตรหลานในชั้นมัธยมศึกษาปีที่ 1 ถึงชั้นมัธยมศึกษาปีที่ 6
เทศบาลนครระยองจึงดำเนินการขอจัดตั้งโรงเรียนต่อกรมส่งเสริมการปกครองท้องถิ่น ในปี พ.ศ. 2551 และเริ่มดำเนินการจัดการศึกษาในปีการศึกษา 2552 เป็นปีแรก ตั้งแต่ 1 เมษายน 2552 โดยใช้พื้นที่ส่วนหนึ่งของโรงเรียนเทศบาลวัดลุ่มมหาชัยชุมพล โดยมี นายบุญสืบ เจริญรัตน์ ที่ปรึกษานายกเทศมนตรีนครระยอง อดีตผู้อำนวยการโรงเรียนเทศบาลวัดโขดทิมทาราม เป็นประธานกรรมการสถานศึกษาขั้นพื้นฐาน และมอบหมายให้ นายชณินทร์ บรรจงอักษร รองผู้อำนวยการโรงเรียนเทศบาลวัดโขดทิมทาราม ไปปฏิบัติหน้าที่ผู้อำนวยการ มีการจัดการเรียนการสอน 3 หลักสูตร คือ วิทย์– คณิต (สสวท.) สองภาษา (EIT) และทั่วไป
วันที่ 25 ธันวาคม โรงเรียนได้ย้ายมาเปิดทำการเรียนการสอนในบริเวณวัดโขดใต้ (คลายกังวล) ตำบลเนินพระ อำเภอเมือง จังหวัดระยอง ซึ่งแต่เดิมโรงเรียนเทศบาลวัดโขดทิมทารามได้ใช้เป็นสถานที่จัดการเรียนการสอนให้กับนักเรียนระดับชั้นประถมศึกษาปีที่ 5 และชั้นประถมศึกษาปีที่ 6 เทศบาลนครระยองได้สร้างอาคารเรียนเพิ่มอีก 2 อาคาร คือ อาคารสีฟ้า (อาคาร 3) และอาคารวิสุทธิ์คุณากร
ในปีการศึกษา 2555 โรงเรียนนครระยองวิทยาคม (วัดโขดใต้) ได้ขยายชั้นเรียนไปจนถึงระดับชั้นมัธยมศึกษาปีที่ 4
ในปีการศึกษา 2556 ได้ขยายชั้นเรียนไปจนถึงระดับชั้นมัธยมศึกษาปีที่ 5 และในปีการศึกษา 2557 ได้ขยายชั้นเรียนไปจนถึงระดับชั้นมัธยมศึกษาปีที่ 6
อาคารสถานที่ในโรงเรียน

อาคารวิสุทธิ์คุณากร ด้านบนเป็นหอประชุมวิสุทธิ์คุณากร ด้านล่างเป็นห้องพยาบาล
อาคาร 1 เป็นอาคารเรียน 4 ชั้น 12 ห้องเรียน
ชั้น 1 เป็นที่ตั้งของโรงอาหาร
ชั้น 2 เป็นที่ตั้งของห้องคอมพิวเตอร์ 1 และห้องเรียนประจำชั้นมัธมศึกษาปีที่ 4
ชั้น 3 เป็นที่ตั้งของห้องเรียนกลุ่มสาระการเรียนรู้วิทยาศาสตร์ ได่แก่ ห้องปฏิบัติการทางวิทยาศาสตร์ระดับชั้นมัธยมศึกษาตอนต้น (ห้องวิทยาศาสตร์ 1) ห้องปฏิบัติการทางเคมี (ห้องวิทยาศาสตร์ 2) ห้องปฏิบัติการทางชีววิทยา (ห้องวิทยาศาสตร์ 3) และห้องเรียนประจำชั้นมัธมศึกษาปีที่ 5
ชั้น 4 เป็นที่ตั้งของห้องคอมพิวเตอร์ 2 และห้องเรียนประจำชั้นมัธมศึกษาปีที่ 6
อาคาร 2 เป็นอาคารเรียน 4 ชั้น 12 ห้องเรียน
ชั้น 1 เป็นที่ตั้งของโรงอาหาร
ชั้น 2 เป็นที่ตั้งของห้องเทิดพระเกียรติ ห้องพักครู ห้องเรียนอาเซียน
ชั้น 3 เป็นที่ตั้งของห้องเรียนกลุ่มสาระการเรียนรู้การงานอาชีพ ได่แก่ห้องคหกรรม และห้องแกะสลักห้องเรียนกลุ่มสาระการเรียนรู้คณิตศาสตร์ และห้องโสตทัศนูปกรณ์
ชั้น 4 เป็นที่ตั้งห้องเรียนกลุ่มสาระการเรียนรู้ศิลปะ ได้แก่ห้องนาฏศิลป์ และห้องดนตรีไทย-สากล ห้องเรียนประจำชั้นมัธมศึกษาปีที่ 5/1-2
อาคาร 3 เป็นอาคารเรียน 4 ชั้น 9 ห้องเรียน
ชั้น 1 เป็นที่ตั้งของห้องสมุดอิเล็กทรอนิกส์ และห้องประชาสัมพันธ์
ชั้น 2 เป็นที่ตั้งของห้องผู้อำนวยการ ห้องธุรการ  ห้องวิชาการ ห้องคอมพิวเตอร์ 3 ห้องประชุมเล็ก
ชั้น 3 เป็นที่ตั้งของห้องเรียนประจำชั้นมัธมศึกษาปีที่ 2 และห้องพักครู
ชั้น 4 เป็นที่ตั้งของห้องเรียนประจำชั้นมัธมศึกษาปีที่ 3 และห้องพักครู
อาคาร 4 เป็นอาคารสูงสี่ชั้น
ชั้น 1 เป็นที่ตั้งของสหกรณ์ร้านค้า
ชั้น 2 เป็นที่ตั้งของห้องประชุมเล็ก
ชั้น 3 เป็นที่ตั้งของห้องเรียนชั้นมัธยมศึกษาปีที่ 2/1
ชั้น 4 เป็นที่ตั้งของห้องเรียนชั้นมัธยมศึกษาปีที่ 3/1
อาคาร 5 เป็นอาคารเรียน 4 ชั้น 12 ห้องเรียน
ชั้น 1 เป็นใต้ถุนโล่ง
ชั้น 2 เป็นที่ตั้งของห้องปฏิบัติการ
ชั้น 3 เป็นที่ตั้งของห้องเรียนชั้นมัธยมศึกษาปีที่ 1/1 - 3
ชั้น 4 เป็นที่ตั้งของห้องเรียนชั้นมัธยมศึกษาปีที่ 1/4 - 6
นอกจากนี้ยังมี สนามบาสเก็ตบอล สวนสมุนไพร
การเรียนการสอน

ระดับมัธยมศึกษาตอนต้น ได้มีการเปิดการสอน ดังนี้
ชั้นมัธยมศึกษาปีที่ 1 จำนวน 6 ห้องเรียน
ชั้นมัธยมศึกษาปีที่ 2 จำนวน 6 ห้องเรียน
ชั้นมัธยมศึกษาปีที่ 3 จำนวน 6 ห้องเรียน
ระดับมัธยมศึกษาตอนปลาย ได้มีการเปิดการสอน ดังนี้
ชั้นมัธยมศึกษาปีที่ 4 จำนวน 4 ห้องเรียน ดังต่อไปนี้
ห้องเรียนวิทย์-คณิต-ภาษา จำนวน 1 ห้อง (4/1)
ห้องเรียนวิทย์-คณิต-เทคโน จำนวน 1 ห้อง (4/2)
ห้องเรียนวิชาชีพ-คหกรรม จำนวน 1 ห้อง (4/3)
ห้องเรียนดนตรี-นาฏศิลป์-ศิลปะ-กีฬา จำนวน 1 ห้อง (4/4)
ชั้นมัธยมศึกษาปีที่ 5 จำนวน 3 ห้องเรียน ดังต่อไปนี้
ห้องเรียนวิทย์-คณิต-ภาษา จำนวน 1 ห้อง (5/1)
ห้องเรียนวิทย์-คณิต-เทคโน จำนวน 1 ห้อง (5/2)
ห้องเรียนวิชาชีพ-คหกรรม จำนวน 1 ห้อง (5/3)
ชั้นมัธยมศึกษาปีที่ 6 จำนวน 3 ห้องเรียน ดังต่อไปนี้
ห้องเรียนวิทย์-คณิต-ภาษา จำนวน 1 ห้อง (6/1)
ห้องเรียนวิทย์-คณิต-เทคโน จำนวน 1 ห้อง (6/2)
ห้องเรียนวิชาชีพ-คหกรรม จำนวน 1 ห้อง (6/3)
รายนามผู้อำนวยการ

| รายนามผู้อำนวยการ | วาระการดำรงตำแหน่ง |
| --- | --- |
นายชณินทร์ บรรจงอักษร: พ.ศ. 2551 - ตุลาคม พ.ศ. 2559
นางไพเราะ   วงษ์ไทยผดุง: พ.ศ. 2559 - พ.ศ. 2561
นายไพรัช วังบอน: 
นายจรัล ภิญวัย: 
นายมนตรี สิริทัตสุนทร: 1 มีนาคม 2565 - ปัจจุบัน
แหล่งข้อมูลอื่น

เว็บไซต์อย่างเป็นทางการ
โรงเรียนนครระยองวิทยาคม (วัดโขดใต้) ที่เฟซบุ๊ก
↑  "ประวัติโรงเรียน - โรงเรียนนครระยองวิทยาคม (วัดโขดใต้)" (ภาษาอังกฤษแบบอเมริกัน). 2023-07-09.
อาจัน

รถถังหลักอรชุนthumb
ประเทศผู้ผลิต อินเดีย
ปีที่ใช้งาน 1987 รุ่นต้นแบบ
เจ้าหน้าที่ 4 นาย
หน้ก 58,000 กิโลกรัม/ 57.1 ต้น
ยาว 9.8 เมตร
สูง 2.43 เมตร
กว้าง 3.17 เมตร
เกราะหนาที่สุด ความลับ
เครื่องยนต์ ดีเซล เอ็มทียู เอ็มบี 838 เคเอ 501 ให้กำลัง 1,400 แรงม้า
ความเร็ว 72 กิโลเมตร/ชั่วโมง
รัศมีทำการ 400 กิโลเมตร
อาวุธ
อาวุธหลัก ปืนใหญ่ ขนาด 120 มม./ 4.72 นิ้ว
อาวุธรอง ปืนกล ขนาด 12.7 มม./ 0.5 นิ้ว และ ปืนกลขนาด 7.62 มม/ 0.3 นิ้ว อย่างละ 1 กระบอก
โรงเรียนวัดเปี่ยมนิโครธาราม

โรงเรียนวัดเปี่ยมนิโครธาราม ตั้งอยู่ที่หมู่ 1 ตำบลหัวไทร อำเภอบางคล้า จังหวัดฉะเชิงเทรา สังกัดกองการมัธยมศึกษา กรมสามัญศึกษา กระทรวงศึกษาธิการ ได้รับอนุมัติให้จัดตั้งเมื่อ วันที่ 21 มิถุนายน พ.ศ. 2519 รับนักเรียนแบบสหศึกษา เดิมชื่อ "โรงเรียนหัวไทรวิทยา" ต่อมาเมื่อวันที่ 22 ธันวาคม พ.ศ. 2523 ได้รับพระมหากรุณาธิคุณจากพระบาทสมเด็จพระเจ้าอยู่หัวภูมิพลอดุลยเดชมหาราช พระราชทานนามโรงเรียนให้ใหม่ว่า "โรงเรียนวัดเปี่ยมนิโครธาราม"
โรงเรียนมีเนื้อที่ทั้งหมด 36 ไร่ 1 งาน 88 ตารางวา  โดยท่านพระครูธรรมทีปาจารย์ เจ้าอาวาสวัดมูลเหล็ก อำเภอบ้านสร้าง จังหวัดปราจีนบุรี ดำเนินการจัดซื้อที่ดิน มอบให้กรมสามัญศึกษา จำนวน 35 ไร่ 2 งาน 70 ตารางวา ต่อมาเมื่อวันที่ 16 เมษายน พ.ศ. 2535 นายย้ง-นางเหมี่ยว คงแสงไชย ได้มอบที่ดินจำนวน 3 งาน 18 ตาราง
แหล่งข้อมูลอื่น

http://www.piam.ac.th/ เก็บถาวร 2011-02-18 ที่ เวย์แบ็กแมชชีน
นักรบมนตรา ตำนานแปดดวงจันทร์

ภาพยนตร์อนิเมชันไทยในปี พ.ศ. 2566
| นักรบมนตรา ตำนานแปดดวงจันทร์ |
| --- | --- |
ใบปิดภาพยนตร์
กำกับ: วีรภัทร ชินะนาวิน
บทภาพยนตร์: สรพีเรศ ทรัพย์เสริมศรี
สร้างจาก: รามเกียรติ์
นักแสดงนำ: สรวิศ ตงเท่ง พัฒน์เตชินท์ ศศิพัฒนธาดา นลินี ชีวะสาคร รุจิระ ขจีเจริญ ธนกฤต เจนคลองธรรม มานพ ศรีจูเป้า อภินันท์ ธีระนันทกุล มนัสวิน มลิวงค์ ราณี แคมเปน
บริษัทผู้สร้าง: ริฟ สตูดิโอ  
ผู้จัดจำหน่าย: วารา บาย จีดีเอช
วันฉาย: 11 ตุลาคม พ.ศ. 2566
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
นักรบมนตรา ตำนานแปดดวงจันทร์ เป็นภาพยนตร์แอนิเมชันไทยแนวโลดโผน-วิทยาศาสตร์ในปี พ.ศ. 2566 สร้างโดยได้รับแรงบันดาลใจจากรามเกียรติ์ วรรณกรรมไทยซึ่งมีเค้าโครงจากมหากาพย์อินเดียรามายณะ ภาพยนตร์สร้างโดยริฟ สตูดิโอ กำกับโดยวีรภัทร ชินะนาวิน เขียนบทโดยสรพีเรศ ทรัพย์เสริมศรี และออกแบบตัวละครโดยชาคฤษ โนนคำ นักพากย์ผู้ให้เสียงตัวละครหลักได้แก่ สรวิศ ตงเท่ง, พัฒน์เตชินท์ ศศิพัฒนธาดา, นลินี ชีวะสาคร, รุจิระ ขจีเจริญ, ธนกฤต เจนคลองธรรม, มานพ ศรีจูเป้า, อภินันท์ ธีระนันทกุล, มนัสวิน มลิวงค์ และราณี แคมเปน ภาพยนตร์ออกฉายในวันที่ 11 ตุลาคม พ.ศ. 2566
วานารา

เดิมทีวานาราคือดาวที่มีที่ตั้งอยู่ใกล้กับสะพานอะดัมมากที่สุดในกลุ่มดาวของภาคีจึงเป็นดาวที่ภาคีจักรวาลต้องการให้เข้าร่วมเพื่อสะกัดกั้นภัยที่เล็ดลอดเข้ามาได้อย่างรวดเร็วที่สุดแต่กลับกันดาววานาราก็ต้องต่อสู้กับภัยที่ผ่านเข้ามารุกรานอยู่แล้วเนื่องจากเป็นชัยภูมิสำคัญในการเปิดทางให้เข้าออกฝ่ายใหนได้ครอบครองสะพานฝ่ายนั้นมีความได้เปรียบในการรบดังนั้นวานาราเองก็ต้องการการสนับสนุนจากอะไรก็ตามที่หยิบยื่นมาทั้งทางด้านการรบการปกครองและทรัพยากร
วานารา > สงครามกลางเมือง

จากความวุ่นวายที่เกิดขึ้นในเหตุการณ์สงครามกลางเมืองระหว่างชาววานาราเองที่มีกลุ่มคนที่ยังคงยึดมั่นในคำสาบานเข้าปะทะกับฝ่ายที่เห็นด้วยกับพาลีซึ่งมีอำนาจรัฐเต็มรูปแบบทวีความรุนแรงขึ้นจนบานปลายเหตุการณ์นี้ถือเป็นความสูญเสียของชาววานาราที่เกิดขึ้นเองภายในซึ่งโดยปกติแล้วชาววานารามีความสูญเสียมากอยู่แล้วเดิมจากการปกป้องสิ่งที่เล็ดลอดเข้ามาผ่านสะพานอดัมจากเหตการณ์นี้ทำให้เกิดเด็กกำพร้าเพิ่มขึ้นมากกว่าปกติ
วานารา > ภาคีจักรวาล

เมื่อวานาราเข้าร่วมกับภาคีจักรวาลและได้รับการปลูกฝังหน้าที่คำสาบานมาจากรุ่นสู่รุ่นเป็นเวลานานจากข้อตกลงกลายเป็นหน้าที่จากหน้าที่กลายเป็นความเชื่อและจากข้อตกลงการสนับสนุนต่างๆ กลายเป็นความหย่อนยานและเป็นช่องของการช่อโกงทรัพยากรตลอดเส้นทางจากทุกดวงดาวสู่วานาราการสนับสนุนที่มาถึงวานารานั้นลดลงอย่างต่อเนื่องแต่การล้มตายของชาววานารากลับสวนทาง
วานารา > จักรวรรดิ

เมื่อพาลีราชาองค์ปัจจุบันของวานาราต้องพบกับปัญหาและการสูญเสียนี้ด้วยตัวเองความคิดในการรับการสนับสนุนจากฝ่ายที่เคยอยู่ตรงข้ามมาช้านานและแก้แค้นฝ่ายที่เคยฝังหัวว่าต้องปกป้องมาตลอดก็ผุดขึ้นและนำมาสู่การยุติการรบกับฝ่ายตรงข้ามการเปิดรับทุนทรัพยากรการช่วยเหลือต่างๆ รวมถึงเข้าร่วมเป็นส่วนหนึ่งของฝ่ายจักรวรรดิจึงเกิดขึ้น
หลังจากได้รับทรัพยากรเพิ่มจากฝ่ายจักรวรรดิก็ได้มีคำสั่งปลดประจำการระบบเกราะวานรรุ่นเก่าที่ใช้งานมาในศึกก่อนหน้านี้ทั้งหมดและได้ทดแทนด้วยการอัพเกรดเป็นเกราะวานรรุ่นใหม่เข้าประจำการแทนเพื่อเสริมกำลังรบเตรียมพร้อมที่จะแยกตัวเป็นอิสระจากภาคีจักรวาลและจะถูกใช้เป็นกำลังหลักในแผนการบุกอโยเดียของพาลีในอนาคตต่อไป
ด้วยทรัพยากรที่ได้มามากมายจากฝั่งจักรวรรดิกองทัพหลักของพาลีจึงประกอบไปด้วยระบบเกราะวานรรุ่นใหม่ประจำการรบเป็นหลักในจำนวนที่มากกว่าจำนวนของพลขับแต่เนื่องจากความเชื่อมั่นในความโดดเด่นของผีมือการรบของชาววานาราเองจึงพัฒนาระบบอัตโนมัติปัญญาประดิษฐเป็นเพียงเครื่องมือที่สามารถรบได้ด้วยตัวเองแต่ไม่มีเจตจำนงเป็นอิสระจากคำสั่งที่ได้รับ